CELEX: 62018TN0401
Language: sl
Date: 2018-07-03 00:00:00
Title: Zadeva T-401/18: Tožba, vložena 3. julija 2018 – SFIE-PE/Parlament

8.10.2018   
            
            
               SL
            
            
               Uradni list Evropske unije
            
            
               C 364/13
            
         
      Tožba, vložena 3. julija 2018 – SFIE-PE/Parlament
      (Zadeva T-401/18)
      (2018/C 364/13)
      Jezik postopka: francoščina
      
         Stranki
      
      
         Tožeča stranka: Syndicat des fonctionnaires internationaux et européens – Section du Parlement européen (SFIE-PE) (Bruselj, Belgija) (zastopnica: L. Levi, avocat)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  to tožbo razglasi za dopustno in utemeljeno;
               
            
                  —
               
               
                  in zato:
                  
                              —
                           
                           
                              odločbo z dne 2. julija 2018 o zahtevi za tolmače za 3. julija 2018 in bodoče odločbe o zahtevi za tolmače za 4, 5, 10 in 11 julij 2018 razglasi za nične;
                           
                        
                              —
                           
                           
                              toženi stranki naloži plačilo nepremoženjske škode ex aequo et bono ocenjene na 10 000 EUR;
                           
                        
                              —
                           
                           
                              toženi stranki naloži plačilo vseh stroškov.
                           
                        
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog je kršitev pravice do kolektivnega delovanja in pravice do obveščanja in posvetovanja, kot so določene v členih 28 in 27 Listine o temeljnih pravicah in Direktivi 2002/14/ES Evropskega parlamenta In Sveta z dne 11. marca 2002 o določitvi splošnega okvira za obveščanje in posvetovanje z delavci v Evropski skupnosti – Skupna izjava Evropskega parlamenta, Sveta in Komisije o zastopanju delavcev (UL, posebna izdaja v slovenščini, poglavje 5, zvezek 4, str. 219) in pojasnjene ter udejanjene z Okvirnim sporazumom med Evropskim parlamentom in sindikalnimi ter poklicnimi organizacijami osebja institucije z dne 12. julija 1990 in kršitev pravice do dobrega upravljanja, kot je določena v členu 41 Listine.
               
            
                  2.
               
               
                  Drugi tožbeni razlog je nepristojnost avtorja akta in kršitev načela pravne varnosti.
               
            
                  3.
               
               
                  Tretji tožbeni razlog je kršitev pravice do učinkovitega pravnega sredstva, kot je določeno v členu 47 Listine.